มือขวา
ตบเท้าเข้าสักการะสิ่งศักดิ์สิทธิ์ประจำกระทรวงการคลัง ขอให้ทำงานในช่วง 1 ปีที่เหลือจากนี้ให้ราบรื่นเรียบร้อยไปแล้วเมื่อวานนี้ สำหรับ &#8220;วิสุทธิ์ ศรีสุพรรณ&#8221; รมช.คลังคนใหม่ สดๆ ร้อนๆ
25 พ.ย. 2557

ตบเท้าเข้าสักการะสิ่งศักดิ์สิทธิ์ประจำกระทรวงการคลัง ขอให้ทำงานในช่วง 1 ปีที่เหลือจากนี้ให้ราบรื่นเรียบร้อยไปแล้วเมื่อวานนี้ สำหรับ “วิสุทธิ์ ศรีสุพรรณ” รมช.คลังคนใหม่ สดๆ ร้อนๆ 
เป็นการขยับขึ้นมาเต็มตัวจากตำแหน่งที่ปรึกษา รมว.คลัง สมหมาย ภาษี ที่ภารกิจล้นมือทั้งการปฏิรูปนโยบายเศรษฐกิจหลายด้าน การกวาดล้างแก้ปัญหาต่างๆ ที่สั่งสมมา ไปจนถึงหาทางรีดเงินเข้ารัฐเพิ่ม 
แต่เข้ามาช่วยครั้งนี้ไม่ต้องปรับตัวอะไรมากเหมือนรัฐมนตรีในบางกระทรวง เพราะวิสุทธิ์เป็นลูกหม้อเคยดำรงตำแหน่งอธิบดีแทบจะทุกกรมในกระทรวงการคลังมาแล้ว เช่น กรมบัญชีกลาง กรมธนารักษ์ กรมศุลกากร และกรมสรรพสามิต และผู้อำนวยการ สศค. โดยเกษียณไปขณะเป็นรักษาการปลัดคลังในยุครัฐบาล ปชป. 
เรียกว่าความรู้แน่นและกว้าง ครบเครื่อง จึงถูกวางตัวมาช่วยอีกแรง โดยเฉพาะการแบ่งเบาและกรองงานจากสมหมาย
ได้ลูกหม้อคนรู้ใจมาช่วยงานอีกแรง หวังว่าภารกิจกระตุ้นเศรษฐกิจ บรรเทาปัญหาปากท้องชาวบ้าน ที่เป็นเรื่องเร่งด่วนยิ่งกว่าเรื่องการเมืองคลื่นใต้น้ำ จะได้ออกมาเป็นรูปธรรมให้ชื่นใจในเร็วๆ นี้